Document ID: 32001D0830

Απόφαση της Επιτροπής
της 20ής Νοεμβρίου 2001
σχετικά με μια αίτηση εξαίρεσης που υπέβαλε η Γερμανία δυνάμει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους
[κοινοποιηθείσα υπό τον αριθμό Ε(2001) 3651]
(Το κείμενο στη γερμανική γλώσσα είναι το μόνο αυθεντικό)
(2001/830/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους(1), όπως τροποποιήθηκε τελευταία από την οδηγία 2000/40/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 8 παράγραφος 2 στοιχείο γ) της εν λόγω οδηγίας,
Εκτιμώντας τα ακόλουθα:
(1) Η αίτηση εξαίρεσης που υπέβαλε η Γερμανία στις 7 Δεκεμβρίου 2000, την οποία παρέλαβε η Επιτροπή στις 18 Δεκεμβρίου του 2000, περιείχε τις πληροφορίες που απαιτείται το άρθρο 8 παράγραφος 2 στοιχείο γ) της οδηγίας 70/156/ΕΟΚ. Η αίτηση αφορά την παραγωγή και τοποθέτηση γιγγλυμών για τις πλευρικές θύρες στο οπίσθιο πλευρικό τμήμα ενός τύπου οχήματος κλάσις Μ1.
(2) Είναι βάσιμοι οι λόγοι που αναφέρονται στην αίτηση - σύμφωνα με τους οποίους αυτοί οι γιγγλυμοί και η τοποθέτησή τους δεν πληρούν τις απαιτήσεις της σχετικής οδηγίας, και συγκεκριμένα της οδηγίας 70/387/ΕΟΚ του Συμβουλίου, της 27ης Ιουλίου 1970, για την προσέγγιση των νομοθεσιών των κρατών μελών όσον αφορά τις θύρες των μηχανοκίνητων οχημάτων και των ρυμουλκουμένων τους(3), όπως τροποποιήθηκε τελευταία από την οδηγία 98/90/ΕΚ της Επιτροπής.(4).
(3) Η τοποθέτηση αυτών των γιγγλυμών είναι σύμφωνη με ορισμένες πρόσθετες διατάξεις που εξασφαλίζουν ισοδύναμο επίπεδο ασφάλειας όπως προβλέπεται από τις απαιτήσεις της οδηγίας 70/387/ΕΟΚ.
(4) Η σχετική κοινοτική οδηγία θα τροποποιηθεί για να επιτραπεί η παραγωγή και η τοποθέτηση αυτών των γιγγλυμών και για να εξασφαλιστεί η συγκρισιμότητα με τις τεχνικές απαιτήσεις της οδηγίας 70/387/ΕΟΚ.
(5) Το μέτρο που προβλέπει η παρούσα απόφαση είναι σύμφωνο με τη γνώμη της επιτροπής για την προσαρμογή στην τεχνική πρόοδο, που έχει συσταθεί βάσει της οδηγίας 70/156/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με την παρούσα εγκρίνεται η αίτηση που υπέβαλε η Γερμανία για εξαίρεση όσον αφορά την παραγωγή και την τοποθέτηση γιγγλυμών για πλευρικές θύρες και την εγκατάστασή τους στο οπίσθιο πλευρικό τμήμα ενός τύπου μηχανοκίνητου οχήματος.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 20 Νοεμβρίου 2001.

Labels: 7
8
18
15